=== Nede ved havnen ===
Klokken 3:40 om morgenen så en islandsk politimand en lille flåde af krigsskibe nærme sig havnen, men kunne ikke se deres nationalitet. Han meddelte det til sin overordnede, som gav meddelelsen videre til Einar Arnalds, den fungerende politichef.<ref>Þór Whitehead 1999:15-17.</ref> Neutralitetslovene, som Island havde underlagt sig, forbød mere end tre krigsskibe fra en krigsførende nation at gøre brug af en neutral havn samtidig. Fly fra sådanne skibe måtte ikke overflyve neutrale territorialfarvande.<ref name="Whitehead17">Þór Whitehead 1999:17.</ref> Da han kunne se, at den ankommende flåde var på vej til at krænke Islands neutralitet på to punkter, tog Arnalds af sted for at undersøge sagen.<ref name="Whitehead17"/> Nede ved havnen så han selv skibene og besluttede at de formentlig var britiske. Han kontaktede udenrigsministeriet, som bekræftede at han skulle tage ud til flåden og meddele dets chef, at han krænkede Islands neutralitet.<ref name="Whitehead2223">Þór Whitehead 1999:22-23.</ref>
Toldvæsenet fik ordre til at gøre en båd klar.<ref name="Whitehead2223"/>
Historie